
REPUBLIKA HRVATSKA 
TRGOVAČKI SUD U ZAGREBU
STALNA SLUŽBA 
Karlovac, Trg hrvatskih branitelja 1

U  I M E  R E P U B L I K E  H R V A T S K E
R J E Š E N J E

Trgovački sud u Zagrebu, Stalna služba, po sucu Goranki Boljkovac, kao stečajnom sucu, u povodu prijedloga predlagatelja Zlatka Čakarića, Zagreb, Peteranečki put 28, OIB 70485110420, kojeg zastupa punomoćnik Antun Stuparević, odvjetnik u ZOU A. Stuparević i dr. iz Slavonskog Broda, Pilareva 18/II, Pisarnica Zagreb, Folnegovićeva 1B, za otvaranje stečajnog postupka nad dužnikom STEINER d.o.o. u stečaju, Brezje, Siget I 25, OIB 74244639017, dana 31. listopada 2018. 

r i j e š i o    j e

Odbacuje se prijedlog predlagatelja Zlatka Čakarića, Zagreb, Peteranečki put 28, OIB 70485110420, od 7. lipnja 2016. za otvaranje stečajnog postupka nad dužnikom STEINER d.o.o. u stečaju, Brezje, Siget I 25, OIB 74244639017. 

Obrazloženje

Predlagatelj Zlatko Čakarić, Zagreb, Peteranečki put 28, OIB 70485110420, podnio je ovom sudu dana 7. lipnja 2016. prijedlog za otvaranje stečajnog postupka nad dužnikom STEINER d.o.o. u stečaju, Brezje, Siget I 25, OIB 74244639017, a temeljem odredbe članka 16. i članka 109. Stečajnog zakona (Narodne novine broj 71/15, 104/17, dalje u tekstu: SZ-a). 

Uvidom u javne objave na mrežnoj stranici e-Oglasna ploča suda utvrđeno je da je nad stečajnim dužnikom STEINER d.o.o. u stečaju, Brezje, Siget I 25, OIB 74244639017, već otvoren stečajni postupak, rješenjem Trgovačkog suda u Zagrebu broj 40 St-858/14 od 7. rujna 2018., a činjenica otvaranja stečajnog postupka nad navedenim stečajnim dužnikom upisana je i u sudskom registru ovog suda, slijedom čega je valjalo riješiti kao u izreci ovog rješenja, a temeljem odredbe čl. 288, st. 2. Zakona o parničnom postupku (Narodne novine broj 148/11, 25/13) u vezi s čl. 10. SZ-a.  

U Karlovcu, 31. listopada 2018.                                    
                                                                                                                 Sudac: 
                                                                                                                Goranka Boljkovac, v.r.

	Za točnost otpravka:
	Renata Klokočki
Uputa o pravnom lijeku:	
Protiv ovog rješenja može se izjaviti žalba u roku od osam dana od dana dostave prijepisa ovog rješenja, odnosno od isteka osmog dana od dana objave ovog rješenja na mrežnoj stranici e-Oglasna ploča suda. Žalba se podnosi ovom sudu u tri primjerka, a o žalbi odlučuje Visoki trgovački sud Republike Hrvatske.

